કોઈ પણ બ્રાન્ડેડ વસ્તુ હોય તેની ક્વોલિટી જાળવવા વ્યવસ્થિત પ્રોસેસિંગ થતું હોય છે. આથી ગ્રાહકે બ્રાન્ડની વસ્તુ ખરીદવાનો આગ્રહ રાખવો જોઈએ. જેથી તેમને વસ્તુ ચોખ્ખી મળે. તુવેરની દાળની ખરીદી કરતા પહેલાં પણ પેકિંગ પરની ડેટ જોઈ લેવી. તેનું સીલ અને પેકિંગ વ્યવસ્થિત છે તે ચકાસી લેવું. પહેલાંના જમાનામાં દાળને સિઝનમાં ભરી લેવામાં આવતી હતી. તેનાં બે કારણો હતાં કે સિઝનમાં ભરાતી દાળ ફ્રેશ હોય અને બીજું કે તેની કિંમત પણ ઓછી રહેતી. હવે લોકો સિઝન સિવાય જોઈએ તેટલી દાળ ખરીદી લે છે. અમે ગ્રાહકને એકસરખી ક્વોલિટીની દાળ આપવાનો પ્રયત્ન કરીએ છીએ. દાળના રૉ મટીરિયલ પર તેનાં તત્ત્વો જળવાઈ રહે તે રીતે વ્યવસ્થિત પ્રોસેસ કરી તેને તૈયાર કરીએ છીએ જેથી ગ્રાહકને સારી દાળ મળી શકે.